[{"text_idx": "#000000", "text": "Mae Natur Wyllt yn brosiect sy\u2019n ceisio codi ymwybyddiaeth o bwysigrwydd peillwyr, y camau y gallwn i gyd eu cymryd i\u2019w cefnogi, a sut y gall y rhain gael effaith gadarnhaol ar faterion pwysig eraill megis lleihau\u2019r dirywiad mewn bywyd gwyllt arall a lliniaru effeithiau newid yn yr hinsawdd. Cafodd y prosiect ei dreialu yn Nhrefynwy i ddechrau, a\u2019i ariannu drwy gronfa Cymunedau Gwledig Llywodraeth Cymru o dan fesur LEADER Rhaglen Datblygu Gwledig 2014-2020 ac mae wedi bod yn ehangu\u2019n araf i rannau eraill o\u2019r sir."}, {"text_idx": "#000001", "text": "Elfen allweddol o waith Natur Wyllt fu newid y ffordd y mae\u2019r Cyngor Sir yn rheoli ei laswelltir ar ymylon ffordd, mannau agored a pharciau er mwyn creu lle ar gyfer natur. Cawsom ein calonogi\u2019n fawr gan gefnogaeth y cyhoedd i\u2019r newidiadau rydym wedi\u2019u gwneud i\u2019n ffordd o dorri gwair, ac ymddangosiad llawer mwy o flodau gwyllt yn ystod gwanwyn a haf 2020."}, {"text_idx": "#000004", "text": "Mae\u2019r cyllid hefyd yn ein galluogi i weithio gyda mwy o ysgolion a grwpiau cymunedol i egluro\u2019r hyn yr ydym yn ei wneud, a pham ei bod yn bwysig gwneud lle i natur. I gael y wybodaeth ddiweddaraf am y prosiect, hoffwch ein Tudalen Facebook neu dilynwch ein Ffrwd Twitter."}, {"text_idx": "#000005", "text": "Yn Nhrefynwy mae dwsin o wirfoddolwyr wedi dechrau monitro mannau gwyrdd penodol gan gyfrif y blodau a\u2019r peillwyr sy\u2019n ymddangos mewn sgwa\u0302r 1 metr. Hoffem i fwy o wirfoddolwyr helpu i fesur effaith newidiadau i dorri mewn mannau eraill yn Sir Fynwy, gan y bydd yn ein helpu i ddeall a yw\u2019n darparu mwy o flodau i beillwyr a newidiadau eraill i fannau gwyrdd sydd o fudd i amrywiaeth o fywyd gwyllt. Os ydych am gymryd rhan, cysylltwch a\u0302 ni \u2013 mae\u2019n golygu ymweld a\u0302\u2019r un lle unwaith y mis a chyfrif blodau a phryfed am 10 munud. Nid oes rhaid i wirfoddolwyr fod yn arbenigwyr na chael unrhyw wybodaeth arbennig. Mae fideo a chyfarwyddiadau ar gael i ddarpar wirfoddolwyr."}, {"text_idx": "#000006", "text": "Un o amcanion prosiect peilot Natur Wyllt yw gweithio gyda\u2019r criwiau cynnal a chadw tiroedd sy\u2019n rheoli mannau agored ac ymylon ffordd."}, {"text_idx": "#000007", "text": "I wneud hyn, cynhaliwyd gweithdy gyda\u2019r criwiau i drafod beth oedd amcanion Natur Wyllt a sut y byddai eu harferion gwaith yn newid i wella\u2019r ffordd y rheolir ardaloedd glaswelltog."}, {"text_idx": "#000008", "text": "Rhestrau o blanhigion gardd addurnol sy\u2019n berffaith ar gyfer peillwyr."}]